armvectores/hy_wikipedia_2023 huggingface dataset:
Պյութագորասյան թվեր

Պյութագորասյան թվեր, բնական երեք թվեր, որոնց հավասար երկարությամբ կողմեր ունեցող եռանկյունը ուղղանկյուն է։ Ըստ Պյութագորասի թեորեմի հակադարձ թեորեմի՝ երեք թվեր կլինեն Պյութագորասյան թվեր, եթե նրանք բավարարում են x-ի քառակուսի, y-ի քառակուսի, z-ի քառակուսի դիոֆանտյան հավասարմանը։ Օրինակ՝ 3, 4, 5-ը Պյութագորասյան թվեր են (3-ի քառակուսի+4-ի քառակուսի=5-ի քառակուսի)։ Եթե x, у, z-ը Պյութագորասյան թվեր են, ապա kx, ky, kz (k-ն բնական թիվ է) թվերը նույնպես Պյութագորասյան թվեր են։ Բոլոր փոխադարձաբար պարզ Պյութագորասյան թվերի (x, у, z) եռյակները կարելի է ստանալ x=m2—ո2, y=2mn, z-m24-n2 (m >n >0) բանաձևերով։
Գազ տարօրինակ

Գազ տարօրինակ (լատ.՝ Astragalus), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա համարյա մերկ բույս է։ Ցողունները խիստ կարճացած են, ստորգետնյա, խիտ փաթաթված մահացած տերևների թելանման մնացորդներով։ Տերևների երկարությունը 4-20 սմ է, տերևիկները 5-6-ական զույգ են, ծաղկակիրները շատ կարճ են, 2-3 ծաղիկներով։ Պսակը սպիտակավուն է՝ մանուշակագույն երանգով, նավակը՝ ավելի մուգ։ Դրոշը ունի 20-52 մմ երկարություն։ Ունդերը ձվագնդաձև են։ Նավակը և թիակները մինչև երկարության կեսը միաձուլված են առէջի խողովակի հետ։


== Տարածվածություն ==
Հանդիպում է Երևանի ֆլորիստիկական շրջանում (Գոռավան, Ենգիջա, Զվարթնոց, Երախ)։ Աճում է նաև Նախիջևանում, Արևելյան Անատոլիայում և Հյուսիսարևմտյան Իրանում։


== Էկոլոգիա ==
Աճում է ստորին լեռնային գոտում` ծովի մակարդակից 800-1000 մ բարձրությունների վրա, ավազոտ տեղերում՝ անապատում և կիսաանապատում։ Ծաղկում է ապրիլ-մայիս ամիսներին, պտղաբերում՝ մայիս-հունիսին։


== Պահպանություն ==
Խիստ մասնատված արեալով վտանգված տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ-ից պակաս։ Աճում է ինտենսիվ յուրացվող տարածքներում։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Աճելավայրերից մեկը պահպանվում է «Խոսրովի անտառ» պետական արգելոցի «Գոռավանի արգելավայրի ավազուտային անապատի» տարածքում։


== Ծանոթագրություններ ==
Լեռնագնացների հուշարձան

Լեռնագնացների հուշարձան (ռուս.՝ Памятник альпинистам, նաև՝ «Լեռնագնացներ», ռուս.՝ «Альпинисты»), հուշարձան Ռուսաստանի Դաշնության մայրաքաղաք Մոսկվայում, որը 1980 թվականին տեղադրվել է «Լուժնիկի» օլիմպիական համալիրի տարածքում։ Հուշարձանի հեղինակն է սպորտի վաստակավոր վարպետ, քանդակագործ Եվգենի Աբալակովը։ Աշխարհագրորեն մոտավորապես գտնվում է Սպորտային մեծ արենայի և Հարավային մարզական միջուկի միջև, լողավազանից դեպի հյուսիս, մետրոպոլիտենի «Վորոբյովի գորի» կայարանից 400 մ դեպի հյուսիս-արևմուտք։


== Պատմություն և նկարագրություն ==
Քանդակագործ Եվգենի Աբալակովը անվանի Վերա Մուխինայի աշակերտն է և ԽՍՀՄ-ում հայտնի ռեկորդակիր լեռնագնաց։
1933 թվականին Խորհրդային Միությունում նվաճեցին ամենաբարձր լեռնային գագաթը` Ստալինի պիկը, որը հայտնաբերվել էր դեռևս 1928 թվականին, սակայն սխալմամբ համարվում էր Գարմոյի պիկ։ 1962 թվականին գագաթը վերանվանվեց Կոմունիզմի պիկ, իսկ 1998 թվականին այն ստացավ ներկայիս անունը՝ Իսմայիլ Սամանիի պիկ։ Ուշագրավ է այն փաստը, որ 1933 թվականին արշավախմբի միակ մասնակիցը, ով բարձրացավ Ստալինի պիկի գագաթը, եղել է Եվգենի Աբալակովը։
Գագաթը նվաճելիս լեռնագնացներից երկուսը զոհվեցին, և, ամենայն հավանականությամբ, Աբալակովը հենց նրանց պատկերներն է օգտագործել Մոսկվայի ալպինիստների հուշարձանը ստեղծելիս։ Բայց այդ կարծիքը ստույգ չէ. հեղինակը երբեք չի բացահայտել նախատիպերի գաղտնիքը, և ոմանք հակված են մտածելու, որ տղամարդ լեռնագնացը քանդակագործի ինքնանկարն է։
Հուշարձանը պատրաստված է բրոնզից և մոխրագույն գրանիտից։ Դա արձանախումբ է. երկու լեռմագնացները՝ կին և տղամարդ, իջնում են գագաթը նվաճելուց հետո։
Քանդակը համարվում է Եվգենի Աբալակովի ստեղծագործության գագաթնակետը, նրա բացառիկ անձնական փորձի մարմնավորումը։


== Ծանոթագրություններ ==


== Հղումներ ==
Информация с сайта landscape-design.ru
Фотография с сайта logoworks.narod.ru (псевдоним автора — Enormous Rat)
Շուբանի (Շուախևի շրջան)

Անվան այլ կիրառումների համար տե՛ս՝ Շուբան (այլ կիրառումներ)Շուբանի (վրաց.՝ შუბანი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Դիրք ==
Գտնվում է ծովի մակարդակից 1600 մետր բարձրության վրա։ Շրջկենտրոն Շուախևից 27 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 152 մարդ։


== Ծանոթագրություններ ==
Իրադարձությունների շրջելի ժամանակագրություն

Реверсивная хроника событий (ռուս.՝ Իրադարձությունների շրջելի ժամանակագրություն), ռուսական Սպլին ռոք-խմբի ութերորդ ստուդիական ալբոմ։ Թողարկվել է 2004 թվականի նոյեմբերի 17-ին։ Սկավառակը պարունակում է 15 երգ։ Ռուսաստանի առաջատար երաժշտական քննադատների կողմից արժանացել է հիմնականում դրական գնահատականների։


== Երգացանկ ==


== Տեսահոլովակներ ==
Романс
Мы сидели и курили


== Արտաքին հղումներ ==
Ալբոմը խմբի պաշտոնական կայքում (ռուս.)


== Ծանոթագրություններ ==
Կորդիերիտ

Կորդիերիտ, մագնեզիումի, երկաթի, ալյումինի ցիկլոսիլիկատ։ Մագնեզիումի և երկաթի սիլիկատներն առաջացնում են պինդ լուծույթ հետևյալ բանաձևով՝ (Mg Fe)2 Al3 (Si5 AlO18)  ( Fe Mg )2 Al3 (Si5 AlO18): Գոյություն ունի նրա բարձրջերմաստիճանային պոլիմորֆ ձևը՝ ինդիալիտը, որը բերիլի հետ ունի նույն կառուցվածքը, բայց օղակներում ալյումինն ունի պատահական բաշխվածություն՝ (Si Al) 6 O18: Կորդիերիտը հայտնաբերվել է 1813 թվականին Իսպանիայի Ալմերիա շրջանում, անվանակոչվել է ֆրանսիացի երկրաբան Լուի Կորդիեի (1777–1861) պատվին։


== Ծագում, հանքավայրեր ==
Կորդիերիտը սովորաբար առաջանում է պելիտային ապարներում կոնտակտային մետամորֆիզմի արդյունքում։ Հատկապես ավելի հաճախ է հանդիպում եղջրաքարերում, որոնք առաջանում են պելիտային ապարներում կոնտակտային մետամորֆիզմի արդյունքում։ Կան երկու ընդհանուր մետամորֆ միներալների կոմպլեքսներ՝ սիլիմանիտ-կորդիերիտ-շպինել և կորդիերիտ-շպինել-պլագիոկլազ-օրթոպիրոքսեն։ Կան նաև այլ կապված միներալներ, որոնց շարքում է նռնաքարը և անտոֆիլիտը։ Հանդիպում է նաև որոշ գրանիտներում և պեգմատիտներում։ Կորդիերիտի ձևափոխման արդյունքում առաջանում են փայլար, քլորիտ և տալկ։
Հանքավայրեր կան Կոռնուոլ թերակղզում։ առատորեն հանդիպում է Ավստրալիայում (Հյուսիսային շրջան), Բրազիլիայում, Բիրմայում, Կանադայում (հյուսիսարևմուքում Յելոունայֆ շրջան), Հնդկաստանում, Մադագասկարում, Նամիբիայում, Շրի Լանկայում, Տանզանիայում և ԱՄՆ-ում (Կոնեկտիկուտ)։ Իոլիտի գտնված ամենամեծ բյուրեղը կշռում է 24 000 կարատ և հայտնաբերվել է ԱՄՆ Վայոմինգ նահանգում։


== Զարդաքարային տարատեսակներ ==
Որպես իոլիտի թափանցիկ տեսակ՝ կորդիերիտը հաճախ օգտագործվում է որպես զարդաքար։ «Իոլիտ» անվանումը հունարեն նշանակում է «մանուշակագույն »։ Մյուս հնացած անվանումն է «դիքրոիտ», որը հունարենից թարգմանաբար նշանակում է «երկգույն քար», այս անվանումը հղում է կատարում կորդիերիտի ուժեղ պլեոքրոիզմին։ Անվանում են նաև «ջրային շափյուղա» և «վիկինգների կողմնացույց» ամպամած օրերին արևի ուղղությունը ցույց տալու օգտակար հատկության շնորհիվ։ Լույսը, որը ցրվում է օդի մոլեկուլների կողմից, բևեռացված է և ուղղված է Արեգակի նկատմամբ ուղիղ անկյան տակ, եթե նույնիսկ Արեգակի սկավառակը ստվերված է խիտ մառախուղով, կամ հորիզոնից ներքև է։
Թանկարժեք իոլիտի գույնը լուսավորության անկյունը փոփոխելիս տատանվում է կապույտից մինչև կապտամանուշակագույն, դեղնամոխրագույնից մինչև բաց կապույտ։ Իոլիտը երբեմն օգտագործվում է որպես շափյուղայի ոչ թանկարժեք փոխարինող։ Այն շատ ավելի փափուկ է քան շափյուղան։

		
		
Կապույտ իոլիտի մյուս անունը սթեյնհելիտ է, Ֆաբիան Սթեյնհեյլի պատվին, որը Ֆինլանդիայի զինվորական նահանգապետն է եղել և նա է նկատել, որ այդ միներալը տարբերվում է քվարցից։ Պրազեոլիտը իոլիտի ևս մի տարատեսակ է, որը ստացվում է իոլիտի ջերմային մշակումից։


== Այլ կիրառումներ ==
Կատալիտիկ նեյտրալիզատորները սովորաբար պատրաստում են կերամիկայից, որը պարունակում է մեծ քանակով սինթետիկ կորդիերիտ։ Արտադրական պրոցեսի ժամանակ դիտավորյալ հավասարեցնում են կորդիերիտի բյուրեղները, որպեսզի օգտագործեն բյուրեղի առանցքի երկայնքով շատ փոքր ջերմային ընդարձակումը։ Դա կանխում է ջերմային շոկի առաջացումը կատալիտիկ նեյտրալիզատորների օգտագործման դեպքում։


== Տես նաև ==
Շափյուղա
Պլեոքրոիզմ


== Ծանոթագրություններ ==


== Արտաքին հղումներ ==
Mineral galleries
http://www.gemstone.org/gem-by-gem/english/iolite.html Archived 2009-09-24 at the Wayback Machine.
Ձյորուրի

Ձյորուրի (ճապոներեն՝ 浄瑠璃), Ճապոնիայում տիկնիկային թատրոնի համար գրված դրամաները (մի երգչի համար՝ մոնոդիկ)։
Ձևավորվել է 15-րդ դարում, ծաղկում է ապրել 17-րդ դարի վերջում և 18-րդ դարի սկզբում («Նոր ձյորուրի»)։ Բաժանվում է պատմական (ձիդայմոնո) և կենցաղային (սևամոնո) տեսակների։ Ձյորուրին կազմված է արձակ և չափածո հաջորդական մասերից, որոնք կատարում է ասմունքողը՝ գիդայուն։ Ձյորուրիի առավել ճանաչված հեղինակ է Տակամացու Մոնձաեմոն։ Բեմադրվում է կաբուկի թատրոնի բեմում։


== Աղբյուրներ ==
Զարուդյանսկի գյուղական խորհուրդ (Ռոմենսկի շրջան)

Զարուդյանսկի գյուղական խորհուրդ  (ուկրաիներեն՝ Зарудянська сільська рада), Ուկրաինայի Սումիի մարզի Ռոմենսկի շրջանում։
2001 թվականի տվյալներով Զարուդյանսկի գյուղական խորհրդում բնակվում էր 571 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Անդրեա Ռանոկիա

Անդրեա Ռանոկիա (իտալ.՝ Andrea Ranocchia, փետրվարի 16, 1988(1988-02-16), Ասսիզի, Պերուջա, Ումբրիա, Իտալիա), իտալացի ֆուտբոլիստ, պաշտպան։ Հանդես է գալիս իտալական «Ինտերում» և Իտալիայի հավաքականում։


== Ակումբային կարիերա ==


=== Երիտասարդ տարիներ ===
Անդրեան իր կարիերան սկսել է «Պերուջի» ակումբում, որից հետո տեղափոխվել է «Արեցո»։ 2006/07 մրցաշրջանում Ռանոկիան իր նորամուտն է նշել «Արեցոյի» առաջին թիմում՝ մասնակցելով 24 խաղի և դառնալով 1 գոլի հեղինակ։


=== «Ջենոա» ===
2008 թվականին Ռանոկիան «Արեցոյից» տեղափոխվել է «Ջենոա»։ 2008 թվականի ամռանը Ռանոկիան վարձավճարով տեղափոխվել է «Բարի»։ Նոր թիմի կազմում իր առաջին մրցաշրջանում նա մասնակցել է 17 խաղի և դարձել 1 գոլի հեղինակ։ Մրցաշրջանի ավարտից հետո Ռանոկիան դարձավ «Բարիի» հիմնական պաշտպաններից մեկը։ 2009 թվականի ամռանը «Ջենոան» վերադարձրեց Ռանոկիային։ Սերիա A-ում նա իր նորամուտը նշել է 2009 թվականի օգոստոսի 23-ին՝ «Ինտերի» դեմ խաղում, որն ավարտվել է 1:1 հաշվով։ Իտալական ակումբի կազմում նա իր առաջին գոլը խփել է 2009 թվականի հոկտեմբերի 18-ին՝ «Կիևոի» դեմ խաղում։ Խաղն ավարտվեց 2:1 հաշվով։ Ձմռանը Ռանոկիային ցանկանում էին իրենց կազմում տեսնել «Միլանի», «Ռուբինի» և «Ինտերի» գլխավոր մարզիչները։ 2010 թվականի հունվարի 10-ին՝ «Ֆիորենտինայի» դեմ խաղում Ռանոկիան վնասվածք ստացավ և բաց թողեց մրցաշրջանի մնացած հատվածը։ Չնայած վնասվածքին «Ինտերը» նորից ցանկացավ գնել Ռանոկիային և նրա համար առաջարկեց 15 միլիոն եվրո։


=== «Ինտեր» ===
2010 թվականի հուլիսի 21-ին 6 միլիոն եվրոյի դիմաց Ռանոկիան տեղափոխվել է «Ինտեր»։ Դեկտեմբերի 29-ին Ռանոկիան անցկացրել է իր առաջին մարզումը միլանյան թիմի կազմում։ 2011 թվականի հունվարի 3-ին Ռանոկիան կնքեց պայմանագիր «ներաձուրիների» հետ մինչև 2015 թվականի հունիսի 30-ը։


== Միջազգային կարիերա ==
2007 թվականի օգոստոսի 21-ին Ռանոկիան իր նորամուտն է նշել Իտալիայի Մ21 հավաքականի կազմում՝ «Ֆրանսիայի» դեմ խաղում։ Նա թիմի կազմում մասնակցել է 2009 թվականի Եվրոպայի երիտասարդական առաջնությանը։
Իտալիայի ազգային հավաքականի կազմում իր դեբյուտը նշել է 2010 թվականի նոյեմբերի 17-ին՝ Ռումինիայի հավաքականի դեմ խաղում։ 2014 թվականին Ռանոկիան ընգրկվեց ԱԱ 2014-ին մասնակցող ֆուտբոլիստների ընդլայնված թիմում, բայց ոչ հիմնական 23-ի մեջ։


== Խաղաոճը ==
Անդրեան ուժեղ, տեխնիկապես լավ զարգացած ֆուտբոլիստ է։ Իր բարձր հասակի շնորհիվ հիանալի է հանդես գալիս «երկրորդ հարկում»։


== Վիճակագրությունը ==


=== Ակումբային վիճակագրություն ===


=== Միջազգային վիճակագրություն ===


== Ձեռքբերումներ ==


=== «Բարի» ===
Սերիա B-ի չեմպիոն - 2008/09


=== «Ինտեր» ===
Իտալիայի գավաթակիր - 2011


=== Անձնական ===
Արմանդո Պիչիի մրցանակակիր - 2011
Իտալիայի տարվա խորհրդանշակկան հավաքականի ֆուտբոլիստ - 2011


== Ծանոթագրություններ ==


== Արտաքին հղումներ ==
Վիճակագրությունը aic.football.it կայքում
Պրոֆիլը soccerway.com կայքում
Պրոֆիլը figc.it կայքում Archived 2013-10-14 at the Wayback Machine.
Պրոֆիլը asbari.it կայքում Archived 2009-09-12 at the Wayback Machine.
Ուիլյամ Յուջին Սմիթ

Ուիլյամ Յուջին Սմիթ (անգլ.՝ William Eugene Smith, դեկտեմբերի 30, 1918(1918-12-30)[…] կամ 1918, Ուիչիտո, Կանզաս, ԱՄՆ - հոկտեմբերի 15, 1978(1978-10-15)[…] կամ 1978, Թուսոն, Արիզոնա, ԱՄՆ) — ամերիկացի ֆոտոլրագրող, վավերագրական լուսանկարչության ներկայացուցիչ, հայտնի է Երկրորդ համաշխարհային պատերազմի տարիների ընթացքում իր աշխատանքներով։
Սմիթը ծնվել է  1918 թ. Ուիչիտո քաղաքում (Կանզասի նահանգ, ԱՄՆ)։ Ավարտելով դպրոցը 1936 թվականին, նա սկսել է լուսանկարել Eagle և Beacon թերթերի համար: Ավելի ուշ նա տեղափոխվել է Նյու Յորք և ընդունվել է աշխատանքի Newsweek թերթում: Նա արագ դարձավ հայտնի է իր կատարելության ձգտմամբ և ճանաչելի ոճով։ Հետագայում նա ազատվել է աշխատանքից միջին ֆորմատի տեսախցիկներ  օգտագործելու մերժման պատճառով և 1939 թվականին ընդունվել է աշխատանքի Life Magazine-ում որտեղ օգտվել է 35 մմ-անոց տեսախցիկներից։
Երկրորդ համաշխարհային պատերազմի ժամանակ Սմիթը Ֆոտոթղթակցել էZiff-Davis Publishing-ին, իսկ ավելի ուշ՝ Life Magazine-ին։ Նա գտնվում էր առաջին գծում՝ Ամերիկա-Ճապոնական հաարձակման գծում։ Օկինավայում նա վիրավորվել էր գնդացրի կրակից։ Բուժվելուց հետո նա շարունակեց աշխատանքը Life-ում։ 1950 թվականին նա ուղարկվել է լուսաբանելու՝ Անգլիայում ընթացող ընտրությունները։ Չնայած այն հանգամանքին, որ խմբագրությունը Life-ը բացասաբար է վերաբերվել Լեյբորիստական կուսակցությանը, Սմիթը իր ռեպորտաժում արտահայտել է իր համակրանքը Քլեմենթ Էթթլիի նկատմամբ։ Արդյունքում, խմբագրությունը հրապարակել է իր լուսանկարների մի փոքր մասը միայն։
1955 թվականին Սմիթը հեռացել է Life-ից՝ որոշակի տարաձայնությունների պատճառով, կապված այն բանի հետ, թե ինչպես է Life-ը օգտագործել իր ֆոտոռեպորտաժները Ալբերտ Շվայցերի մասին, և անցել է աշխատանքի «Մագնում» ֆոտոգործակալությունում։ Այնտեղ նա սկսել է աշխատել Փիթսբուրգ վավերագրական նախագծի վրա,  որը իր մեջ ներառում էր շատ լուսանկարներ։
1978 թվականին կապված թմրանյութերի և ալկոհոլի չարաշահման բարդությունների հետ, Յուջին Սմիթը վախճանվում է։


== Ուիլյամի Յուջին Սմիթի հիմնադրամ ==
1980 թվականին ստեղծվել է Ուիլյամ Յուջին Սմիթի անվան հիմնադրամ (W. Eugene Smith Fund), որն ամեն տարի պարգևատրում է լուսանկարիչների բնագավառում «մարդասիրական լուսանկարներ»-ի։


== Ծանոթագրություններ ==


== Արտաքին հղումներ ==
Ուիլյամի Յուջին Սմիթի հիմնադրամ(անգլերեն)
Յուջին Սմիթ, ֆոտոների շարք «Գյուղական դոկտոր», 1948 թվական
«Յուջին Սմիթ - լուսանկարիչ-հումանիստ» (Սերգեյ Մորոզով)
Հայրենակցական միություններ

Հայրենակցական միություններ, Արևմտյան Հայաստանից և Կիլիկիայից գաղթած համերկրացի հայերին միավորող կազմակերպություններ։ Առաջացել են 19-րդ դարի 80-ական թվականներին, ԱՄՆ-ում։ Նպատակն էր՝ սատարել միմյանց օտարության մեջ, օգնել հայրենիքում մնացած հայրենակիցներին և նպաստել կրթական գործին։ Առաջին հայրենակցական միությունները ստեղծել են Խարբերդից, Դատեմից, Մալաթիայից, Մորենիկից գաղթածները։


== Առաջին Հայրենակցական միությունները ==
Հետագա տարիներին, սփյուռքի ընդարձակման պայմաններում հայրենակցական միություններ են հիմնել Չմշկածագից, Սեբաստիայից, Կեսարիայից, Վանից, Մուշից և այլ տեղերից գաղթածները. Մինչև 1920-ական թվականները հայրենակցական միությունները գլխավորապես կրել են «կրթասիրաց» և «ուսումնասիրաց» անունները, հետագայում, վերանայելով իրենց ծրագրերը, կոչվել են «վերաշինական» կամ «վերաշինաց», և հայրենակցական միությունների կարևոր խնդիրն է դարձել ոչ միայն օգնել եղեռնից փրկված իրենց համերկրացիներին, այլև կազմակերպել նրանց հայրենադարձությունը Հայաստան։ Հայրենակցական միությունները դիմել են Խորհրդային Հայաստանի կառավարությանը՝ ներգաղթողների համար (հայրենակցական միությունների օժանդակությամբ) հատուկ ավաններ հիմնելու խնդրանքով։ Այդպես ծնունդ են առել Նոր Արաբկիրը, Նոր Սեբաստիան, Նոր Մալաթիան, Նոր Զեյթունը, Նուբարաշենը, Նոր Հաճընը, Նոր Մարաշը, Նոր Երզնկան, Նոր Կեսարիան, Նոր Գեղին. Բալահովիտը, Նոր Խարբերդը, Նոր Այնթապը, Մուսալեռ գյուղը ևն։ Հայրենակցական միությունները օժանդակել են նաև Լենինականի երկրաշարժից (1926 թվական) տուժածներին, Երկրորդ համաշխարհային պատերազմի տարիներին դեղորայք և պարեն են ուղարկել խորհրդային բանակի մարտիկներին, միջոցներ տրամադրել «Սասունցի Դավիթ» տանկային շարասյան կառուցման, 1946-1948 թվականներին Հայաստան ներգաղթի կազմակերպման համար։ 1994 թվականին գործել են շուրջ 100 հայրենակցական միություններ, որոնք մասնաճյուղեր ունեն ԱՄՆ-ի, Կանադայի, Արգենտինայի, Բրազիլիայի, Ուրուգվայի, Ֆրանսիայի, Լիբանանի, Սիրիայի հայաշատ քաղաքներում։ Նրանցից շատերն ունեն իրենց պաշտոնաթերթերը։


== Հայրենակցական միությունների աշխատանքները ==
Հայրենակցական միությունները մեծ աշխատանք են կատարել թողած հայրենիքի պատմությունն ուսումնասիրելու գործը կազմակերպելու ուղղությամբ։ Հրատարակվել են աշխատություններ, որոնցում լուսաբանվում են իրենց հայրենիքի՝ Արևմտյան Հայաստանի ու Կիլիկիայի պատմությունը, 19-րդ դարի վերջի 20-րդ դարի սկզբի իրադարձությունները, քննարկվում ժողովրդագրության, ազգագրության հարցերը, նկարագրվում հայկական ճարտարապետական հուշարձանները։ Ստեղծվել են մենագրություններ, հուշագրություններ, հուշաալբոմներ՝ նվիրված Մեծ եղեռնի ողբերգական տարիներին, շատ տեղերում հայերի մղած հերոսական ինքնապաշտպանական մարտերին, նրա կազմակերպիչներին ու հերոսներին։ Հայրենակցական միությունները աջակցում են պատմական ճշմարտության վերականգնմանը, լայնորեն սատարում միջազգային հասարակայնությանը, որը հանդես է գալիս հայկական հարցի արդարացի լուծման օգտին։
Z սերունդ

Generation Z (նաև հայտնի է, որպես «Homelanders», «Homeland Generation» կամ «New Silent Generation»), տերմին, որն օգտագործվում է այն մարդկանց համար, ովքեր ծնվել են մոտավորապես 1995 թվականից հետո մինչև 2024-2025 թվականները ընկած ժամանակահատվածում։ Համապատասխանում է սերունդների թեորեմին, որը ստեղծվել է Ուիլյամ Շտրաուսի և Նեիլ Հոուվի կողմից։


== Ընդհանուր գծեր և հատկանշանական նորամուծություններ ==
Z սերնդի ներկայացուցիչները ակտիվորեն օգտագործում են պլանշետներ, iPad, VR- և 3D իրականություն։ «Z սերունդ» տերմինը համապատասխանում է «թվային մարդ» հասկացությունը։ Z սերունդը հետաքրքրվում է գիտությունով և տեխնոլոգիաներով (օրինակ, ենթադրվում է, որ այդ սերնդի ներկայացուցիչները կզբաղվեն ինժեներա-տեխնիկական հարցերով, բիոբժշկությամբ, ռոբոտատեխնիկայով), ինչպես նաև արվեստով։ Նաև ենթադրվում է, որ սերունդը կլինի խնայող և կունենան առողջ ապրելակերպ։
Սովորաբար Z սերնդի ներկայացուցիչները X սերնդի երեխաներն են։ Ինչը X սերնդի ներկայացուցիչները անվանում էին «նոր տեխնոլոգիաներ» կամ «ապագայի տեխնոլոգիաներ», ապա դրանք Z սերնդի համար արդեն սովորական տեխնոլոգիաներ են։ Այս սերունդը անվանում են նաև թվային սերունդ։ Z սերնդի ներկայացուցիչների ծնողներին նաև անվանում են թվային ներգաղթայլներ, քանի որ նրանց ժամանակ այդպիսի տեխնոլոգիաներ չկային։ Հիմա համացանցը չի սահմանափակվում տան համակարգիչով և այն կարող է հասանելի լինել ցանկացած վայրում, ի շնորհիվ բջջային հեռախոսների, սմարթֆոնների կամ գրապանային սարքավորումների, որոնցից է PSP-ը։ Նաև Z մարդիկ, առաջինն են, որ ծնվել են գլոբալացման և պոստմոդեռնիզմի ժամանակաշրջանում։ Նաև նշվում է, որ Z սերնդի երեխաների շատ ծնողներ աշխատում են ոչ լրիվ աշխատանքային օր կամ աշխատում են ազատ գրաֆիկով, ավելի շատ ուշադրություն դարձնելով երեխաների դաստիարակության վրա։ Ընկերությունում ավելի շատ ուշադրություն է դարձվում անվտանգությանը։


== Z սերնդից հետո ==
Հաջորդ սերունդը կսկսվի 2023-2024 թվականներից հետո։ Մյուս տեսակետից այն նման կլինի բեյբի-բումերի սերնդին։


== Ծանոթագրություններ ==


== Գրականություն ==
Neil Howe, William Srauss. The history of American future 1584 to 2069. — Harper Perrenial, 1997.
Neil Howe. The winter of history: An Interview with Neil Howe on «The fourth turning». — Lifecourse Associates, 2009.
Е. Шамис, Е. Никонов. Теория поколений: Необыкновенный Икс. — М.: Синергия, 2016. — ISBN 978-5-425-70254-8.


== Արտաքին հղումներ ==
Детские неожиданности
Игрек неизвестный
Молчаливые «Бэби-Бумеры» против XYZ: как разные поколения смотрят телевидение?
Mother’s Daughter

«Mother’s Daughter», ամերիկացի երգչուհի Մայլի Սայրուսի երգը, որ ձայնագրվել է նրա «She Is Coming » երկրորդ ստուդիական մինի ալբոմի և She Is Miley Cyrus յոթերորդ ստուդիական ալբոմի համար և թողարկվել է 2019 թվականի հունիսի 11-ին RCA Records լեյբլի կողմից որպես պրոմո սինգլ։


== Պատմություն ==
«Mother’s Daughter» (Մայրիկի դուստրը) երգն ունի երեք րոպե երեսունինը վայրկյան տևողություն։ Երգը գրել է Մայրի Սայրուսն ամերիկացի երաժիշտ Էնդրյու Ուայեթի և ֆինն երգչուհի Ալմայի Միետինենի հետ և ձայնագրել Ուայեթի հետ։ Քնարերգության տեսանկյունից երգը նկարագրվել է կանանց իրավունքների ու հնարավորությունների ընդլայնման հիմն։ Այն նվիրված է մոր ու դստեր սերտ հարաբերություններին և պատմում է այն մասին, թե ինչ է իրեն պատմել երգչուհու մահրը՝ Թիշ Սայրուսը։
She Is Coming մինի ալբոմի թողարկումից հետո «Mother’s Daughter» սինգլը ընդգրկվել է Billboard Hot 100 ամերիկյան հիթ-շքերթում՝ զբաղեցնելով 54-րդ հորիզոնական։ Դա եղել է 47-րդ անգամը, որ Մայլի Սայրուսի երգն ընդգրկվել է այդ հիթ-շքերթում և նրա զբաղեցրած ամենաբարձ նորամուտային հորիզոնականը վերջին հինգ տարվա ընթացքում «Adore You» երգից հետո, որն զբաղեցրել է 42-րդ հորիզոնականը 2013 թվականին Bangerz-ի թողարկումից հետո։
Սայրուսն առաջին անգամ «Mother’s Daughter» երգը «Cattitude» և «D.R.E.A.M.» ստեղծագործություների հետ կատարել է Middlesbrough-ի BBC Radio 1's Big Weekend հաղորդման ընթացքում 2019 թվականի մայիսի 25-ին։ Նա այն երգել է նաև 2019 թվականի մայիսի 31-ին Բարսելոնայում (Իսպանիա) անցկացված Primavera Sound փառատոնում, ապա հունիսի 1-ին՝ Վարշավայում (Լեհաստան) անցկացված Orange Warsaw Festival փառատոնում, հունիսի 28-ին՝ Օդենսեի (Դանիա) Tinderbox-ում և հունիսի 30-ին՝ Գլաստոնբերի ռոք փառատոնում Pilton-ում։


== Տեսահոլովակ ==
Պաշտոնական տեսահոլովակը թողարկվել է 2019 թվականի հուլիսի 2-ին երգչուհու յութուբյան էջում։ Ռեժիսորը եղել է Alexandre Moors։ Տեսահոլովակում երգչուհին կատարում է «Mother’s Daughter» երգը։ Նկարահանվել են նաև բազմաթիվ հյուրեր, որոնց թվում են մոդելներ Աարոն Ֆիլիպն ու Կասիլ Մաքարթուրը (Casil McArthur), սքեյթբորդիստուհի Լեյսի Բեյքերը, պարուհի Ամազոն Էշլին (Amazon Ashley), դերասանուհի Անջելինա Դուպլիսեան (Angelina Duplisea), 11-ամյա ակտիվիստուհի Մարի Քոփենին և երգչուհու մայրը՝ 52-ամյա Թիշ Սայրուսը։


== Ձայնագրության մասնակիցներ ==
Ըստ Tidal-ի տվյալների.

Մայլի Սայրուս — վոկալ, հեղինակ
Ալմա — հեղինակ
ԷՆդրյու Ուայաթ — պրոդյուսեր, հեղինակ
Jacob Munk — հնչյունային ռեժիսոր
John Hanes — հնչյունային ռեժիսոր
Tay Keith — ծրագրավորող
Serban Ghenea — միքսավորում


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «Mother’s Daughter»
Ալի Աբասի

Ալի Աբասի (պարսկերեն՝ علی عباسی, 1981, Թեհրան, Իրան), իրանցի և շվեդ կինոռեժիսիոր և սցենարիստ։ Հաճախել է Թեհրանի Պոլիտեխնիկական համալսարան մինչև 2002 թվականը, որից հետո նա արտագաղթել է Եվրոպա` Ստոկհոլմի Գիտությունների արքայական ակադեմիայում ճարտարապետություն ուսումնասիրելու համար։ 2007 թվականին արվեստի բակալավրի աստիճան ստանալով` նա միացել է Դանիայի ազգային կինոդպրոցին, իր դիպլոմը ստանալով 2011 թվականին` «Մ` Մարկուսի Համար» կարճամետրաժ ֆիլմով։ Նա ապրում է Կոպենհագենում, բայց շարունակում է ունենալ իրանական անձնագիր։


== Կարիերա ==
Մինչև ռեժիսոր դառնալը Ալին զբաղվում էր գրական գործունեությամբ։ Նրա մի քանի պատմվածքներ տպագրվել են։ 
Ալի Աբասիի «Շելլի» ֆիլմի պրեմիերան կայացել Բեռլինի կինոփառատոնի ժամանակ, 2016 թվականին։ Ֆիլմն առաջադրվել է «Լավագույն դեբյուտ» անվանակարգում։ Ֆենտեզի ժանրի «Սահմանին» ֆիլմի պրեմիերան կայացել է Կաննի կինոփառատոնի ժամանակ, 2018 թվականին, ֆիլմն ստացել է «Հատուկ հայացք» մրցանակը։ Ըստ կինոքննադատ Անտոն Դոլինի` «Սահմանին» ֆիլմը կինոյի պատմության մեջ ամենաանսպասելի ֆիլմերից մեկն է. В российский прокат фильм выйдет 25 октября 2018:


=== Ֆիլմագրություն ===


=== Հեռուստատեսություն ===


== Պարգևներ ==


== Ծանոթագրություններ ==


== Արտաքին հղումներ ==
Ալի Աբասի Internet Movie Database կայքում
Անցիր շեմը

«Անցիր շեմը (ռուս.՝ «Переступи порог», այլ անվանում՝ «10-րդ դասարան» (ռուս.՝ «10-й класс»), խորհրդային գեղարվեստական ֆիլմ։


== Սյուժե ==
Ֆիլմը պատմում է տասներորդ դասարանցիների, կյանքի առաջին փորձությունների, ապագայի ընտրության, իսկական բարեկամության և առաջին սիրո մասին։
Ալիկ (Ալեքսանդր» Տիխոմիրովի համար բոլորը կանխագուշակում են փայլուն մաթեմատիկոսի ապագա։ Բայց նա անբավարար է ստանում  շարադրության քննությունից։ Դպրոցի տնօրենը խնդրում է ինստիտուտի ռեկտորին (իր վաղեմի ընկերոջը) ուշադրություն դարձնել ունակ դիմորդի վրա։ Ռեկտորը, համոզվելով, որ Ալիկն իսկապես տաղանդավոր է, պատրաստ է նրան ընունել ինստիտուտ։ Բայց Ալիկը չի ուզում բարեհոգի վերաբերմունք և հրաժարվում է։ Նրա սիրած աղջիկը ամուսնանում է ուրիշի հետ։


== Դերերում ==
Եվգենի Կարելսկիխ – Ալիկ (Ալեքսանդր) Տիխոմիրով
Իրինա Կորոտկովա – Լենա Պրոխորովա
Կոնստանտին Կոշկին – Էդիկ Տերեշչենկո
Նատալյա Ռիչագովա – Նադյա Վոյեվոդինա
Միխայիլ Լյուբեզնով – Անդրեյ Գլազունով
Արա Բաբաջանյան – Յուրա Կոնդախչյան
Յուրի Ֆիսենկո – Լյոնա Ժուրգին
Օլգա Նաումենկո – Ալբինա Սավիցկայա
Յուրի Վիզբոր – Վիկտոր Վասիլևիչ, դպրոցի տնօրեն
Օլգա Արոսևա – Վերա Դմիտրիևնա, դասղեկ 
Նադեժդա Սեմենցովա – Տիխոմիրովա, Ալիկի մայրը
Իննա Ուլյանովա, Ալեքսանդր Շիրշով – Տերեշչենկոյի կանայք
Արտյոմ Կարապետյան – Կոնդախչյան, ճարտարապետ
Կլավդիա Խաբարովա – Պրոխորովա, Լենայի մայրը
Միխայիլ Վոլկով – ռեկտոր


== Դրվագներում ==
Վալենտինա Անանինա - փոստային բաժանմունքի հաշվապահ
Վալենտինա Կուցենկո - Անդրեյ Գլազունովի մայրը
Դմիտրի Օրլովսկի - ոստային բաժանմունքի պետ
Բորիս Բատաշև - ինստիտուտի աշխատակից


== Նկարահանող խումբ ==
Սցենարի հեղինակ՝ Անատոլի Գրեբնև
Բեմադրությունը՝ Ռիչարդ Վիկտորովի
Գլխավոր օպերատոր՝ Անդրեյ Կիրիլով
Կոմպոզիտոր՝ Վլադիմիր Չեռնիշև
Բանաստեղծ՝ Միխայիլ Մատուսովսկի
Ֆիլմի տնօրեն՝ Գ. Ֆեդյանին


== Ծանոթագրություններ ==


== Արտաքին հղումներ ==
«Անցիր շեմը»(անգլ.) ֆիլմը Internet Movie Database կայքում 
Газета «Советская Культура», 29 сентября 1970 года
1992-93 NBA մրցաշրջան

1992-93 NBA մրցաշրջան, դարձել է Բասկետբոլի ազգային ասոցիացիայի 47-րդ մրցաշրջանը։ Մրցաշրջանի չեմպիոնը դարձել է «Չիկագո Բուլս» ակումբը։ Եզրափակչում՝ վեց խաղերի ընթացքում, «Բուլս»-ը հաղթել է «Ֆինիքս Սանս»-ին և երրորդ տարին շարունակ ճանաչվել NBA չեմպիոն։


== Պարբերական առաջնություն ==
Հ = Հաղթանակներ, Պ = Պարտություններ, Տ% = Հաղթած խաղերի տոկոս


== Փլեյ Օֆ ==


== Աղբյուրներ ==
1992-93 NBA Season Summary Archived 2012-10-04 at the Wayback Machine.
Արջուկ (ֆիլմ)

Անվան այլ կիրառումների համար տե՛ս՝ Արջուկ (այլ կիրառումներ)Արջուկ (լեհ.՝ Miś), լեհական գեղարվեստական ֆիլմ, կինոկատակերգություն՝ նկարահանված՝ 1980 թվականին։ Այն ժամանակի լեհական հասարակության արտացոլումն է, որն օգտագործում է սյուրռեալիստական հումոր, որպեսզի ինչ-որ կերպ հաղթահարի ժամանակի գրաքննությունը։ Իր հայրենի երկրում այն ստացել է կուլտային կարգավիճակ։


== Սյուժե ==
«Ծիածան» մարզական ակումբի նախագահ Ռիշարդ Օխուձկին, որի մականունն «Արջուկ» է, պիտի մեկնի Լոնդոն։ Սակայն սահմանն անցնելու ժամանակ պարզվում է, որ նրա անձնագրից պոկված են մի քանի թերթեր։ Օխուձկին կասկածում է իր նախկին կնոջը՝ Իրենային, ով չէր ուզում թողնել նրան մեկնել արտասահման։ Շատ տարիներ առաջ ամուսինները բանկում կատարել էին ներդրում։ Գումարը ժամանակի ընթացքում նշանակալիորեն մեծացել էր։ Ամուսնալուծության ժամանակ նրանք կատարեցին ունեցվածքի բաժանում, սակայն ոչ մեկը չցանկացավ կիսել բանկի գումարը մյուսի հետ։ Ողջ գումարը կստանա նա, ով առաջինը կհասնի Թեմզայի ափը։ Օխուձկին չի հանձվում ու ցանկացած գնով աշխատում է խանգարել նախկին կնոջը՝ միաժամանակ փորձելով ձեռք բերել նոր անձնագիր։
Ֆիլմը նկարահանվել է Լեհաստանի նորագույն պատմության շրջադարձային ժամանակաշրջանում։ Ռեժիսորի մտահղացմամբ՝ սյուժեն լոկ առիթ էր լինելու ծաղրելու 70-ական թվականներին Լեհաստանի Ժողովրդական Հանրապետության առօրյայի բացասական երևույթները։


== Դերերում ==
Ստանիսլավ Տիմ - Ռիշարդ Օխուձկի, «Ծիածան» մարզական ակումբի նախագահ / Ստանիսլավ Պալյուխ
Կշիշտոֆ Կովալևսկի - Յան Հոխվանդեր, «Կոմս Բարի Կենտի վերջին նրբերշիկը» ֆիլմի պրոդյուսեր
Բրոնիսլավ Պավլիկ - «Ծիածան» մարզական ակումբի աշխատող
Եժի Տուրեկ- Վացլավ Յաժոմբեկ, «Ծիածան» մարզական ակումբի մարզիչ
Քրիստինա Պաուլ-Պոդլյասկի - Ալեքսանդրա Կոզել, դերասանուհի
Բարբարա Բուրսկա - Իրենա, Օխուձկու նախկին կինը
Վոյցեխ Պոկորա - Վլոդարչիկ, ոստիկանության սպա և հայրենասիրական երգերի համահեղինակ
Յան Կոցինյակ - ավտոտեսուչ
Ստանիսլավ Միկուլսկի - պորուչիկ Լեխ Ռիս, քեռի «Լավ Խորհուրդ»
Զոֆյա Չերվինսկայա - Իրենա № 2
Հաննա Սկարժանկա - «Ծիածան» մարզական ակումբի հավաքարար
Զոֆյա Գրաբինսկայա- «Ծիածան» մարզական ակումբի հավաքարար
Վեսլավա Կվասնևսկայա - «ինքն իրեն նման» շիկահերներից ավագը
Վեսլավա Նեմիսկա - «ինքն իրեն նման» շիկահերներից կրտսերը
Եժի Բոնչակ - Խրոստովիչ, «Կոմս Բարի Կենտի վերջին նրբերշիկը» ֆիլմի պրոդյուսերի օգնական
Անդրեյ Ֆեդորովիչ - «Կոմս Բարի Կենտի վերջին նրբերշիկը» ֆիլմի նկարահանումների վարորդ
Յանուշ Զակժենսկի - «Կոմս Բարի Կենտի վերջին նրբերշիկը» ֆիլմի ռեժիսոր
Ռիշարդ Պրաչ - «Կոմս Բարի Կենտի վերջին նրբերշիկը» ֆիլմի նկարահանող անձնակազմի անդամ
Լեխ Սոլուբա - «Կոմս Բարի Կենտի վերջին նրբերշիկը» ֆիլմի նկարահանող անձնակազմի անդամ
Պյոտր Պրենգովսկի - «Կոմս Բարի Կենտի վերջին նրբերշիկը» ֆիլմի ցրիչ


== Ծանոթագրություններ ==


== Արտաքին հղումներ ==
Ֆիլմի մասին (լեհ.) filmpolski.pl կայքում
Կադրեր ֆիլմից fototeka.fn.org.pl կայքում
Արուսյակ (այլ կիրառումներ)

Արուսյակ, կարող է վերաբերել՝

Արուսյակ - հայկական իգական անուն
Արուսյակ - հասարակական-քաղաքական, գրական, տնտեսական և իրավագիտական անկախ թերթ, երկօրյա, ապա՝ օրաթերթ
Իվանովկա (գյուղ, Լուգինսկի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1861 թվականին։
2001 թվականի տվյալներով Իվանովկա գյուղում բնակվում էր 49 մարդ։ Բնակավայրը զբաղեցնում է 0,37 կմ² տարածք։ Բնակչության խտությունը կազմում էր 132,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ԱԼՄ

«Այլընտրանքային Լրատվական Միջոց» (ԱԼՄ), հայկական նախկին հեռուստաընկերություն, հիմնվել է գործարար Տիգրան Կարապետյանի կողմից, հեռարձակումը սկսվել է 2002 թվականի մայիսի 11-ին՝ շահելով լիցենզիա 10-րդ մետրային ալիքով հեռարձակելու համար։ Հեռարձակվում էր Հայաստանի ողջ տարածքում և մասամբ՝ Արցախում։ 2010 թ. դեկտեմբերի 16-ին անցկացված լիցենզավորման մրցույթին չկարողացավ երկարացնել ժամկետը, և 2011 թ. հունվարի 21-ից ավարտեց իր եթերը։


== Ծանոթագրություններ ==
Վեներա (դիցաբանություն)

Վեներա (լատ.՝ venus - «սեր»), սիրո և գեղեցկության աստվածուհի հռոմեական դիցաբանությունում, նույնացվում է հունական դիցաբանության Ափրոդիտեի հետ։
Վեներայի պաշտամունքն սկիզբ է առել Լատիում երկրամասում։ Նրան նվիրված ամենահին տաճարը կառուցված է մ․թ․ա․ 293-ի օգոստոսի 18֊ին։ Այդ օրը Հին Հռոմում նշվում էր Վեներային նվիրված տոնը՝ Վինալիան։ Ապրիլի 1-ին նշվում էր մեկ այլ տոնակատարություն՝ Վեներալիան։
Վեներան սովորաբար պատկերվում է ձեռքին որևէ կլոր առարկա (օր․ խնձոր կամ հայելի), հաճախ Կուպիդո կամ Վիկտորիա աստվածների հետ, երբեմն էլ թիակի կամ դելֆինի հետ։ Վեներայի պաշտամունքը շարունակվել է մինչև մ․թ․ 4-րդ դար։


== Հետաքրքիր ==
Վեներական հիվանդություններ բժշկական տերմինն առաջացել է Վեներայի անունից և վերաբերում է սեռավարակային հիվանդություններին։


== Տես նաև ==
Վեներայի գիշերային տոնը
Թիրոզին-փՌՆԹ լիգազ

Թիրոզին-փՌՆԹ լիգազ (ՖՀ 6.1.1.1), ֆերմենտ, որը կատալիզում է հետևյալ քիմիական ռեակցիան

ԱԵՖ + L-թիրոզին + փՌՆԹԹիր 
  
    
      
        ⇌
      
    
    {\displaystyle \rightleftharpoons }
   ԱՄՖ + դիֆոսֆատ + L-թիրոզիլ-փՌՆԹԹիրԱյս ֆերմենտի երեք սուբստրատներն են ԱԵՖ, թիրոզինը և փՌՆԹ(Թիր), իսկ պրոդուկտներն են ԱՄՖ, դիֆոսֆատը և L-թիրոզիլ-փՌՆԹԹիր։
Այս ֆերմենտը պատկանում է այն լիգազների ենթադասին, որոնք ամինոացիլ-փՌՆԹ-ում առաջացնում են ածխածին-թթվածին կապեր։ Այս ֆերմենտի համակարգային անվանումն է L-թիրոզին։ փՌՆԹԹիր լիգազ (ԱՄՖ-առաջացնող)։ Այս ֆերմենտը հաճախ անվանում են նաև թիրոզիլ-փՌՆԹ սինթետազ, թիրոզիլ-տրանսֆեր ռիբոնուկլեատ սինթետազ, թիրոզիլ-տրանսֆեր ՌՆԹ սինթետազ, թիրոզիլ-տրանսֆեր ռիբոնուկլեինաթթու սինթետազ, թիրոզին-տրանսֆեր ՌՆԹ լիգազ, թիրոզին տրանսֆեր ՌՆԹ սինթետազ, թիրոզին փՌՆԹ սինթետազ, թիրոզին տրանսլազ, թիրոզիլ-տրանսֆեր ռիբոնուկլեատ սինթազ, ԹիրՌՍ և Թիր-փՌՆԹ սինթետազ։ Այս ֆերմենտը մասնակցում է թիրոզինի մետաբոլիզմին։


== Կառուցվածքի հետազոտություններ ==
2007 թվականի դրությամբ հայնտի են այս ֆերմենտի 34 տարբեր կառուցվածքներ (1H3E, 1J1U, 1JH3, 1JII, 1JIJ, 1JIK, 1JIL, 1N3L, 1NTG, 1Q11, 1TYA, 1TYB, 1TYC, 1TYD, 1U7D, 1U7X, 1VBM, 1VBN, 1WQ3, 1WQ4, 1X8X, 1Y42, 1ZH0, 1ZH6, 2AG6, 2CYA, 2CYB, 2CYC, 2DLC, 2HGZ, 2J5B, 2TS1, 3TS1, 4TS1)։


== Արտաքին հղումներ ==
ALLEN EH, GLASSMAN E, SCHWEET RS (1960)։ «Incorporation of amino acids into ribonucleic acid. I. The role of activating enzymes»։ J. Biol. Chem. 235: 1061–7։ PMID 13792726 
Cowles JR, Key JL (1972)։ «Demonstration of two tyrosyl-tRNA synthetases of pea roots»։ Biochim. Biophys. Acta. 281 (1): 33–44։ PMID 4563531։ doi:10.1016/0005-2787(72)90185-2 
HOLLEY RW, BRUNNGRABER EF, SAAD F, WILLIAMS HH (1961)։ «Partial purification of the threonine- and tyrosine-activating enzymes from rat liver, and the effect of patassium ions on the activity of the tyrosine enzyme»։ J. Biol. Chem. 236: 197–9։ PMID 13715350 
Schweet RS and Allen EH (1958)։ «Purification and properties of tyrosine-activating enzyme of hog pancreas»։ J. Biol. Chem. 233: 1104–1108։ PMID 13598741 
Brick P, Bhat TN, Blow DM (1989)։ «Structure of tyrosyl-tRNA synthetase refined at 2.3 A resolution Interaction of the enzyme with the tyrosyl adenylate intermediate»։ J. Mol. Biol. 208 (1): 83–98։ PMID 2504923։ doi:10.1016/0022-2836(89)90090-9
Գամբիտ (Marvel Comics)

Գամբիտ (Ռեմի Էտեն Լեբո, անգլ.՝ Gambit, Remy Etienne LeBeau), Marvel Comics-ի հորինված կերպար։ Ստեղծողները Քրիս Էլերմոնտն ու Ջիմ Լին են։ Առաջին անգամ հայտնվել է Uncanny X-Men #266 կոմիքսում, 1990 թվականին։ Սկզբում որոշված էր, որ Գամբիտը միայնակ կերպար է, գործում է մենակ, բոլորից զատ։ Սակայն կոմիքսների մի քանի սերիաներում նա ամուսնացած է Ռոուգի հետ։ Ունի 2 զավակ, աղջիկը՝ Ռեբեկան և որդին՝ Օլիվերը։
Գամբիտը մուտանտ է։ Նա կարողանում է յուրաքանչյուր անշունչ առարկայի կինետիկ էներգիա հաղորդել։


== Հավաքածուների թողարկումներ ==
X-Men: Gambit Classic Vol. 1 (Uncanny X-Men #265-267 and Gambit Vol. 1 #1-4)
X-Men: Gambit Classic Vol. 2 (Gambit Vol. 2 #1-4, Rogue Vol. 1 #1-4)
X-Men: Wolverine/Gambit (X-Men: Wolverine/Gambit #1-4)
Avengers / X-Men: Maximum Security (Gambit Vol. 3 #23)
Astonishing X-Men: Gambit Vol. 1: House of Cards (Gambit Vol. 4 #1-6)
Astonishing X-Men: Gambit Vol. 2: Hath No Fury (Gambit Vol. 4 #7-12)
Gambit Vol. 1: Once a thief (Gambit Vol. 5 #1-7)
Gambit Vol. 2: Tombstone Blues (Gambit Vol. 5 #8-12)
Gambit, Vol. 3: King of Thieves (Gambit Vol. 5 #13-17)


== Ծանոթագրություններ ==


== Արտաքին հղումներ ==
Marvel.com
Marvel.wikia.com
Սիսիանի պատկերասրահ

Սիսիանի պատկերասրահ, ՀԱՊ-ի «Սիսիանի պատկերասրահ» մասնաճյուղը գործում է 1996 թվականից։


== Ցուցադրություն ==
Պատկերասրահում ցուցադրվում են Մարտիրոս Սարյանի, Մհեր Աբեղյանի, Մարիամ Ասլամազյանի, Հարություն Կալենցի, Գոհար Ֆերմանյան,, Գրիգոր Խանջյան, Հակոբ Հակոբյանի, Եղիշե Թադևոսյանի, Փանոս Թերլեմեզյանի, Ռաֆայել Շիշմանյանի, Սեդրակ Առաքելյանի, Գաբրիել Գյուրջյանի, Խաչատուր Եսայանի, Զաքար Խաչատրյանի, Ստեփան Աղաջանյանի, Հենրիկ Սիրավյանի, Ռաֆայել Աթոյանի, Աշոտ Մելքոնյանի և այլոց աշխատանքներ։ Ներկայացված է նաև Փարավոն Միրզոյանի ստեղծած բանաստեղծ Համո Սահյանի դիմանկարը։ Ուշագրավ են Էդվարդ Իսաբեկյանի էքսպրեսիվ, Մկրտիչ Քամալյանի գունագեղ ստեղծագործությունները, ինչպես նաև Ռուբեն Շահվերդյանի դեկորատիվ աշխատանքները։
Պատկերասրահում կազմակերպվում են ժամանակակից նկարիչների աշխատանքների ցուցահանդեսներ։


== Հասցե ==
Պատկերասրահը գտնվում է Սյունիքի մարզի Սիսիան քաղաքի Սիսական 39 հասցեում։


== Ծանոթագրություններ ==


== Արտաքին հղումներ ==
Սիսիանի պատկերասրահ
Տիրաշեն Սուրբ Ներսես վանք

Տիրաշեն Սուրբ Ներսես վանք, Հայ Առաքելական Սուրբ Եկեղեցի, գտնվում է Արևմտյան Հայաստանի Երզնկա քաղաքից մոտ 10 կմ դէպի հարավ՝
Մնձուր լեռան ստորոտին։ Կառուցվել է 338–350 թվականներին է հայոց Տիրան Բ արքայի կողմից։


== Անվանումը ==
Ի սկզբանե վանքի անուն եղել է «Տիրաշեն» կամ «Տիրանաշեն» ի պատիվ Տիրան Բ արքայի, քանի որ նրա օրոք է կառուցվել, իսկ 1275 թվականին վանք է բերվում, և ամփոփվում է Սուրբ Ներսեսի մասունքը, որը հայտնաբերվել էր տեսիլքի միջոցով, դրանից հետո վանիք անուն դառնում է  Տիրաշեն Սուրբ Ներսես վանք։
Տիրաշեն վանքը Երզնկայի գործող և մեծագույն վանքերից էր։


== Ճարտարապետություն ==
Վանքը բաղկացած էր մեծ և փոքր գմբեթավոր եկեղեցիներից, կառուցված սրբատաշ գորշագոյն քարերով։ Եկեղեցու մուտքի աջ մասում կար մեծ ավանդատուն, իսկ տաճարի ներքևը գտնվում էր ստորգետնյա նկուղ, որտեղ պահվում էին եկեղեցու թանգարժեք իրերը։ Եկեղեցու պատերը նկարազարդված էին յուղաներկային սրբապատկերներով, դրանցից նշանավորը Սուրբ Ներսեսի պատկերն էր, որը Ավագ սեղանի մեջտեղն էր։
Տաճարի հարավային կողմում կար մի դուռ, որը տանում էր դեպի Սուրբ Ներսեսի դամբարան, այնտեղ պատի մեջ ամփոփված էր Սուրբ Ներսեսի աճյունը։ Տապանաքար այնպես էր դրված որը ծածկում էր Սուրբ նշխարների պատմության հիշատակ արձանագրությունը։
Վանք անկրկնելի հնություններից էր նաև ժամատան փայտաշեն «զարմանագործ»  դուռը, այն զարդարված էր՝ կրոնական իմաստ պարունակող փորագրություններով, ճարտաշեն քանդակներով և երկաթագիր արձանագրություններով։
Վանական համալիրը ուներ նաև հյուրատուն, ախոռ և գոմ, իսկ վանքի շուրջ կար բարձր պարիսպ։
1880- ական թվականների կեսերին վանքապատկան տնտեսությունը ուներ, 36 արտեր և տարատեսակ ընտանեկան կենդանիներ։ Վանք մոտ կար մարգագետին՝ շրջապատված բերքատու ծառերով։
Վանքը շատ մեծ ուշադրության կենտրոնում էր, քանի որ Երզնկա քաղաքին շատ մոտ էր։ Վանական համալիրը գտնվում էր թեմական իշխանությունների հատուկ հսկողության տակ։
Երզնկաի համարյա թե բոլոր վանքերը կառավարվում էին վանապահների միջոցով, և Տիրաշեն Սուրբ Ներսես վանքն էլ բացառություն չեր։ Այստեղի վանապահն էր ՝ ծնունդով Դերջանից Տեր Վարդան քահանան։ 


== Ծանոթագրություններ ==
Զանգակածաղիկ խոշորատերև

Զանգակածաղիկ խոշորատերև (լատ.՝ Campanula latifolia), զանգակազգիների ընտանիքին պատկանող միամյա բույս, որն ունի դեկորատիվ բարձր հատկանիշներ։


== Նկարագրություն ==
Բույսը հավաքում են հունիսին թարմ վիճակում, քանի որ պարունակում է C վիտամին։ Դեկորատիվ առանձնահատկություններից բացի հայտնի է նաև որպես վայրի բանջարաբույս։ Արմատները պարունակում են 6․45 % սապոնին։ Արմատները և տերևները պարունակվում են ինուլինի ածխաջրեր։
Զանգակածաղիկ խոշորատերևը բազմանում սերմերի միջոցով, ինչպես նաև թփի բաժանմամբ և արմատային ծիլերով։ Լավ է աճում արևոտ բաց վայրերում, սննդանյութերով հարուստ, ստրուկտուրային, փուխր հողերում։ Մեկ տեղում կարելի է մշակել 3-4 տարի, որից հետո կորցնում է իր դեկորատիվ հատկանիշները։
Օգտագործվում է ամենաբազմազան ծաղկային ձևավորումներում՝ միքսբորդերներում և լանդշաֆտային խմբերում, ալպինարիաներում և քարապարտեզներում։ Կտրած ծաղիկները գործածվում են ծաղկեփնջերում և ծաղկային վերադաշնակումներում։


== Տարածվածություն ==
Հանդիպում է Հայաստանի Հանրապետության հյուսիսային անտառապատ շրջաներում, ինչպես նաև Ծաղկաձորում, Սպիտակում, Գորիսում, Ստեփանավանում, Արտաշատում, Վայքում։ Աճում է նաև Եվրոպայում, Փոքր Ասիայում, Ալթայում, Անդրկովկասում և Հիմալայներում։


== Ծանոթագրություններ ==
Զոլի Ադոկ

Զոլի Ադոկ (հունգարերեն` Ádok Zoltán, մարտի 22, 1976(1976-03-22), Սեգեդ, Հունգարիա), հունգարացի երգիչ, դերասան և պարող։


== Կենսագրություն ==


=== Մանկություն ===
Զոլի Ադոկը ծնվել է 1976 թվականի մարտի 22-ին Հունգարիայի Սեգեդ քաղաքում։ Նա իր ընտանիքի երկրորդ երեխան է, ունի 1 քույր։


=== Կարիերա ===
Զոլիի կարիերան սկսվել է 2000 թվականին, երբ ավարտում է իր ուսումը պարի և երաժշտության ընկերությունում և մեկնում շրջագայությունների` որպես պարող և երգիչ։
2008 թվականին Զոլին թողարկում է իր առաջին՝ Tánclépés դեբյուտային ալբոմը։ Հաջորդ տարի Զոլին հանդես է գալիս որպես դերասան՝ Álom.net ֆիլմում։ Նա նաև կատարում է այդ ֆիլմի սաունդթրեքը։
2009 թվականի փետրվարի 23-ին Dance with Me երգով ընտրվում է Հունգարիայի ներկայացուցիչ Եվրատեսիլ 2009 երգի մրցույթում։ Նա մրցույթի կիսաեզրափակիչ փուլում զբաղեցնում է 15-րդ հորիզոնականը, ինչը թույլ չի տալիս, որ նա անցնի եզրափակիչ փուլ։
2011 թվականին Զոլին թողարկում է իր երկրորդ ալբոմը, որն անվանված է՝ Három álom:


== Սկավառակագրություն ==


=== Ալբոմներ ===


=== Սինգլներ ===


== Ծանոթագրություններ ==


== Արտաքին հղումներ ==
Պաշտոնական կայք Archived 2011-07-21 at the Wayback Machine.
Բուրո-Ռուբանովկա (գյուղ, Ախտիրկայի շրջան)

Բուրո-Ռուբանովկա (ուկրաիներեն՝ Буро-Рубанівка), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Բուրո-Ռուբանովկա գյուղում բնակվում էր 90 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հեյլ Էփլմեն

Հեյլ Այզեք Էփլմեն (անգլ.՝ Hale Isaac Appleman, հունվարի 17, 1986(1986-01-17), Նյու Յորք, Նյու Յորք, ԱՄՆ), ամերիկացի դերասան։ Առավել հայտնի է «Կախարդները» հեռուստասերիալում կատարած Էլիոթի դերով։


== Կարիերա ==
Կատարել է Զաքի դերը NBC-ի «Սմեշ» երաժշտական, դրամատիկական հեռուստասերիալում։ Կինոյում իր առանջնաելույթը կատարել է «Գեղեցիկ Օհայո» ֆիլմում։ Կատարել է Ջուդ Ուինիքի դերը Պեդրո ֆիլմում։ Նաև նկարահանվել է «Շարքային Ռոմեո» և «Ռոքֆելեր ոստրեներ» ֆիլմերում։ 2015 թվականին սկսել է կատարել գլխավոր դեր «Կախարդները» հեռուստասերիալում՝ մարմնավորելով կախարդ Էլիոթին։


== Անձնական կյանք ==
Էփլմենը քվիր է։


== Ֆիլմագրություն ==


=== Կինո ===


=== Հեռուստատեսություն ===


== Ծանոթագրություններ ==
(1136) Մերսեդես

(1136) Մերսեդես (անգլ.՝ Mercedes), աստերոիդ աստերոիդների հիմնական գոտում։ Հայտնաբերվել է 1929 թվականի հոկտեմբերի 30-ին Խոսե Կոմաս-Սոլայի կողմից Բարսելոնայում։
Միջին հեռավորությունը Արեգակից կազմում է 2,564526 ա. մ., առավելագույնը մոտենում է 1,9073 ա. մ. հեռավորության վրա և հեռանում 3,2217 ա. մ.։ Արեգակի շուրջ մեկ ամբողջական պտույտ է կատարում 1500,06 երկրային օրվա ընթացքում, իր ուղեծրով շարժվելով միջինում 0,23999 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1136) Մերսեդես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կորնեևո (գյուղ, Դեմիդովսկի շրջան)

Անվան այլ կիրառումների համար տե՛ս՝ ԿորնեևոԿորնեևո (ռուս.՝ Корнеево), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սալամ Թամմամ

Սալամ Թամմամը (արաբ․՝ تمّام سلام‎‎‎‎, մայիսի 13, 1945(1945-05-13), Բեյրութ, Լիբանան), Սալամ Թամմամը միաժամանակ Լիբանանի նախագահը և վարչապետն է։ Լիբանանի Վարչապետ է դարձել 2013 թվականի ապրիլի 6-ին, Իսկ Լիբանանի Նախագահ է դարձել 2014 թվականի մայիսի 25-ից։


== Աղբյուրներ ==
Սալամ Թամմամի կենսագրություն Archived 2014-03-20 at the Wayback Machine.
Սադովոե (գյուղ, Ռոմնիի շրջան)

Անվան այլ կիրառումների համար տե՛ս՝ ՍադովոեՍադովոե (ուկրաիներեն՝ Садове), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Սադովոե գյուղում բնակվում էր 17 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հրդեհներ (ֆիլմ)

«Հրդեհներ» (ֆր.՝ Incendies), ռեժիսոր Դենի Վիլնյովի կինոնկարը, որը էկրան է բարձրացել 2010 թվականին։ Ֆիլմը հիմնված է Վաժդի Մուավադի համանուն պիեսի, ինչպես նաև մասամբ Սուհա Բեշարայի ինքնակենսագրության վրա։


== Դիպաշար ==
Ժաննան և Սիմոնը երկվորյակներ են, Նավալ Մարվանի զավակները, որը երկար տարիներ առաջ թողել էիր հայրենիքը Մերձավոր արևելքում այտեղ ծագած պատերազմի պատճառով (ամենայն հավանականությամբ Լիբանանը Լիբանանի քաղաքացիական պատերազմի ժամանակ)։ Մոր մահից հետո զավակները պետք է կատարեին նրա վերջին կամքը՝ գտնել իրենց հորը, որին մահացած էին կարծում, և եղբորը, որի գոյության մասին կասկած իսկ չունեին։ Սիմոնն սկզբում չի ցանկանում զբաղվել դրանով, այդ իսկ պատճառով Ժաննան է առաջինն ուղևորվում մոր հայրենիք, որպեսզի վկայություններ փնտրի նրա անցյալի մասին։ Աստիճանաբար նրա համար բացահայտվում է Նավալ Մարվանի մասին սարսափելի ճշմարտությունը։


== Ստեղծողներ ==


=== Նկարահանող խումբ ===
Ռեժիսոր՝ Դենի Վիլնյով
Պրոդյուսերներ՝ Լյուկ Դերի, Քիմ Մաքքրոու
Սցենարի հեղինակներ՝ Դենի Վիլնյով, Վալերի Բոգրան-Շամպան, Վաժդի Մուավադ
Օպերատոր՝ Անդեր Տյուրպեն
Կոմպոզիտոր՝ Գրեգուար Էտզել
Նկարիչներ՝ Անդրե-Լինե Բոպարլան, Սոֆի Լեֆավր
Մոնտաժ՝ Մոնիկա Դարտոն


=== Դերակատարներ ===


== Քննադատություն ==
Rotten Tomatoes կայքում ֆիլմն ունի 92 % ցուցանիշ՝ հիմնված 120 գրաքննությունների վրա՝ միջինը 7,9/10 միավորով։ Metacritic կայքում ֆիլմի ցուցանիշը 100-ից 80 է՝ հիմնված 42 գրաքննության վրա։


== Ծանոթագրություններ ==


== Արտաքին հղումներ ==
Ամերիկյան պաշտոնական կայք (անգլ.)
Կանադական պաշտոնական կայք (անգլ.)
Կանադական պաշտոնական կայք (ֆր.)
Ռուֆիակ (Կանտալի գավառ)

Ռուֆիակ (ֆր.՝ Rouffiac), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 222 մարդ, բնակչության խտությունը` 9.60 մարդ/կմ²։ Բնակավայրը զբաղեցնում է 23.12 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 115 կմ հարավ-արևմուտք, Օրիյակ քաղաքից` 27 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 125 աշխատունակ (15-64 տարեկան)  բնակիչ, որոնցից ակտիվ էին 88-ը, իսկ ոչ ակտիվները` 37։ Ակտիվության ցուցանիշը կազմում է 70,4 %։ 88 աշխատունակ մարդկանցից աշխատել է 81 անձ (43 տղամարդ և 38 կին)։ Գործազուրկ են եղել 7 անձ (3 տղամարդ և 4 կին)։ 37 անաշխատունակներից 7-ը եղել են աշակերտներ կամ ուսանողներ, 18-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուրբ Մարի

Անվան այլ կիրառումների համար տե՛ս՝ Սուրմալու (այլ կիրառումներ)Սուրբ Մարի, հայտնի է նաև որպես Սուրմալու (թուրքերեն՝ Sürmeli), գյուղ ներկայիս Թուրքիայի Հանրապետության Ցոլակերտի մարզի Կողբի շրջանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (176201-176300)

Աստերոիդների ցանկ (176101-176200)  • Աստերոիդների ցանկ  • Աստերոիդների ցանկ (176301-176400)
 Աստերոիդների ցանկ (176101-176200)  • Աստերոիդների ցանկ  • Աստերոիդների ցանկ (176301-176400)
Մուհամեդ Աբու

Մուհամեդ Աբու (անգլ.՝ Mohammed Abu, նոյեմբերի 14, 1991(1991-11-14), Աքրա, Գանա), գանացի ֆուտբոլիստ, ամերիկյան «Կոլամբուս Կրյու» ակումբի և Գանայի հավաքականի կիսապաշտպան։


== Կարիերա ==


=== Ակումբային ===
Մուհամեդ Աբուն կարերիան սկսել է Աքրայի «Սպորտինգ» ակումբում։ 2010 թվականի օգոստոսի 31-ին պայմանագիրք է կնքել անգլիական «Մանչեսթր Սիթի» ֆուտբոլային ակումբի հետ։ Անմիջապես վարձավճարով տեղափոխվել է նորվեգական «Ստրյոմգոդսետ» ակումբ, որտեղ իր նորամուտն է նշել մեծ ֆուտբոլում։ 2011 թվականի հունիսի 29-ին պայմանագիրը երկարաձգվել է մինչև նույն թվականի դեկտեմբեր։
2011 թվականի հոկտեմբերին Աբուն նոր պայմանագիր է ստորագրել «Մանչեսթր Սիթիի» հետ, որը նախատեսված էր մինչև 2014 թվականի հունիս։ 2012 թվականի հունվարին նա միացել է գերմանացի «Այնտրախտ Ֆրանկֆուրտին»։ Նոր ակումբի կազմում որևէ խաղի չմասնակցելով` նա մարտի վերջին վերադարձել է «Ստյոմսգոդսետ»։ Մայիսի 19-ին նա «Ֆրեդրիկստադի» հետ խաղում աչքի է ընկել դուբլով։
2012 թվականի օգոստոսին վարձավճարով տեղափոխվել է իսպանական «Ռայո Վալյեկանո» ակումբ։


== Ազգային հավաքական ==
2011 թվականի հոկտեմբերին Աբուն իր նորամուտն է նշել Գանայի ազգային հավաքականում` մասնակցելով Նիգերիայի հավաքականի դեմ խաղին, որն ավարտվել է ոչ-ոքի։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)